**Îmi trebuie o veșnicie**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu îmi ajunge-o viață-ntreagă

Să pot să simt, să las să meargă

Sufletul fără de regrete

În sentimente indiscrete,

Căci sa-ntâlnit cu fericirea

Când ochii tăi mi-au prins privirea.

Îmi trebuie o veșnicie

S-alerg cu tine pe câmpie,

Să râd, să cânt, să țin de mână

Pe cel ce mi-a făcut cunună

De margarete care-alintă

Gânduri ce-n armonie cântă.

Mai vreau o viață, și-ncă una...

Am dat până acum arvuna

Ca să echilibrez destinul!

De-acum vom degusta din vinul

Făcut de noi din via vieții

Și vom cânta precum poeții.

Pereche, sufletele noastre,

În veșnicia dintre astre

Vor lumina cu fericirea,

Își vor împărtăși iubirea!